בנזילפניצילין בנוי מחומצה 6-אמינופניצילנית שאליה מחובר בנזיל כשייר צדדי. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים,שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל.
מנגנון פעולה.
מנגנון הפעולה של בנזילפניצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו.
פרמקוקינטיקה.
בנזילפניצילין אינו יציב בסביבה חומצית, דבר שאינו מאפשר ספיגה מספקת שלו במתן פומי. לכן התכשירים הקיימים ניתנים בצורת מלח נתרן או אשלגן בעירוי תוך-ורידי או בזריקה תוך-שרירית. מאחר שבזריקה תוך-שרירית הבנזילפניצילין מתפרק במהרה, הוא ניתן יחד עם פרוקאין או בנזתין, דבר המאפשר שחרור מושהה של התרופה לזרם הדם. מתן עם פרוקאין מאפשר רמות טיפוליות ברקמות למשך 24 שעות, ואילו במתן עם בנזתין ניתן לזהות רמות בנזילפניצילין בדם גם אחרי שלושה שבועות.
בדם כ-60% מהתרופה נישא על ידי חלבונים, ובפרט אלבומין. כאשר התרופה קשורה לאלבומין, היא אינה פעילה נגד חיידקים, אך זהו תהליך הפיך. חדירותה לרקמות גבוהה. התרופה מופרשת בכליה, אולם גם עוברת מטבוליזם בשיעור של כ-20%, וזמן מחצית החיים שלה עומד על כ-40 דקות. באנשים עם אי-ספיקת כליות מתקדמת, זמן מחצית החיים מתארך ל-6–10 שעות.
תופעות לוואי.
כבכל פניצילין, אלרגיה לבנזילפניצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. מבין הפניצילינים, בנזילפניצילין נמצא שכיח יותר באלרגיה הקשורה במנגנון IgE (אנפילקסיס וחרלת) ובתגובות אחרות המתווכות על ידי מערכת החיסון, כגון אנמיה המוליטית ומחלת הנסיוב הזר.
מינונים גבוהים של פניצילין, ובפרט בנזילפניצילין כאשר ניתן במינון של מעל 40 מיליון יחידות ביממה, עלולים לגרום לפרכוסים מיוקלוניים. פגיעה בפינוי הכלייתי של התרופה עלולה להביא להצטברות שלה ולפרכוס במינונים נמוכים יותר.
תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה ודלקת מעי מקלוסטרידיואידס דיפיצילה.
פניצילין G
דילן ספרייברי
דילן מיוז ספרייברי (באנגלית: Dylan Muse Sprayberry; נולד ב-7 ביולי 1998) הוא שחקן אמריקאי, שנודע בין היתר בזכות גילומו של קלארק קנט הצעיר בסרט "איש הפלדה" ובזכות הדמות ליאם דנבר בסדרת הטלוויזיה "זאב צעיר".
ביוגרפיה.
ספרייברי נולד ב-7 ביולי 1998 וגדל ביוסטון, טקסס. למד בבית הספר היסודי של אוניברסיטת ווסט. את תפקיד המשחק הראשון שלו קיבל בגיל שלוש בתשדיר שירות לרשת הטלוויזיה הציבורית PBS. ספרייברי הופיע בפרסומות נוספות בצעירותו. אחותו, אלרי, אף היא עוסקת במשחק. שניהם עברו להתגורר בלוס אנג'לס עם הוריהם בשנת 2006 על מנת לפתח את הקריירה שלהם. בלוס אנג'לס, ספרייברי למד בברייטון הול.
קריירה.
לאחר שעבר ללוס אנג'לס, ספרייברי הופיע במספר תוכניות טלוויזיה קומיות ותוכניות דרמה, וביניהן "iCarly", "טרייסי אולמן - מצב האומה", "מחשבות פליליות" ו-"Glee". שיחק גם בתפקידי משנה בסרט "The Three Gifts" לצד דין קיין, ובסרט "Bedrooms". את הפריצה שלו עשה בתפקיד קלארק קנט הצעיר בסרט "איש הפלדה", הסרט הראשון ביקום הקולנועי של DC.
ספרייברי ידוע בעיקר בזכות הופעתו בסדרת הטלוויזיה "זאב צעיר", בה גילם את דמותו של ליאם דונבר. הופעתו הראשונה בסדרה הייתה במהלך העונה הרביעית של הסדרה, והוא החל להופיע בתפקיד קבוע בעונה החמישית שלה, אשר שודרה החל מ-29 ביוני 2015. ספרייברי הופיע בקומיק-קון עם צוות השחקנים של הסדרה, לפני שהיא בוטלה בשנת 2017. בתחילה נבחן לתפקיד דרק הצעיר בעונה 3, אך נמצא צעיר מדי לתפקיד. בעקבות תפקידו בסדרה, ספרייברי צבר עדת מעריצים ומעריצות.
בשנת 2016, הופיע בסרט ההרפתקאות "Vanished – Left Behind: Next Generation". הסרט מבוסס על ספר רב המכר לנוער "Vanished", מאת טים להיי וג'רי ג'נקינס.
לאחר סיומה של הסדרה "זאב צעיר", ספרייברי הרחיב את הקריירה שלו כששיחק בתפקיד משנה במותחן "Malibu Tapes", עסק בכתיבת תסריטים, והקליט את אלבומו הראשון. ספרייברי מנגן בגיטרה, בס ותופים. לפני שהופיע ב"זאב צעיר", היה חבר בלהקה "The Dead Toms". ספרייברי חסיד של פאנק רוק ובין הלהקות האהובות עליו ניתן למנות את "Black Flag", Minor Threat, הסטוג'ס, "Neck Deep", "The Story So Far" ובלינק-182.
בשנת 2018 החל לשחק את הנרי ריצ'מונד, אחד התפקידים הראשיים בסדרת הטלוויזיה "קל כנוצה" ברשת Hulu, מותחן-על-טבעי המבוסס על ספר באותו שם.
ספרייברי הצהיר שאת השראתו המקצועית הוא שואב מג'ק ניקולסון, רוברט דה נירו, שון פן, חואקין פיניקס, טום הארדי וג'ייק ג'ילנהול.
הסינמול
בן ברק
קיריל פולוחין
קיריל פולוחין (ברוסית: Кирилл Алексеевич Полухин; נולד ב-3 במאי 1969) הוא שחקן טלוויזיה, תיאטרון וקולנוע רוסי.
ביוגרפיה.
קיריל פולוחין נולד ב-3 במאי 1969 בלנינגרד למשפחת דיילת אוויר. זמן קצר לאחר לידתו ההורים התרגשו ולמעשה פולוחין גדל עם אב חורג שהיה רופא שיניים. לאחר סיום בית הספר, פולוחין שירת בצבא. תוך זמן קצר לאחר שחרורו הוא התקבל ללימודי רפואה בבית ספר לאחיות. במהלך הלימודים קיריל פולוחין החל להשתתף בהצגות תיאטרון לחובבים שפעל ליד בית הספר בו הוא למד. באחד ההצגות ביקר מורה למשחק והוא המליץ לקיריל הצעיר ללמוד משחק באופן מקצועי. בעקבות כך, פולוחין עזב לימודי רפואה והחל ללמוד משחק תיאטרון בבית הספר לשחקנים בלנינגרד.
פולוחין סיים את לימודיו בשנת 1999 ובאותה שנה התקבל לצוות של תיאטרון הדרמה הגדול בו עובד עד היום.
בתחילת המאה ה-21 קיריל פולוחין החל להצטלם בסדרות טלוויזיה וסרטי קולנוע. בין הסרטים בהם הוא השתתף המייג'ור (2013), השוטה (2014) ושוגאליי והמשכו (2020). השתתף גם בצילומי הסדרה טופי.
במהלך הלימודים קיריל פולוחין הכיר את אשתו לעתיד, גם היא שחקנית. הם מגדלים בן.
דודג' סדרה D5
דודג' סדרה D5 (באנגלית : Dodge Serie D5) - היא מכונית משפחתית, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1937–1936
היסטוריה.
חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).
"דודג' סדרה D5".
"סדרת D5" הצטיידה במנוע שישה צילינדרים בטור בעל 3,569 סמ"ק בשורה, שפיתח 87 כ"ס. יחידת הכוח הייתה קדמית ואילו הכונן היה אחורי.
תיבת ההילוכים הייתה בעלת שלושה הילוכים ואילו המצמד היה יבש עם צלחת אחת. תיבת הילוכים חצי אוטומטית הייתה זמינה כאופציה.
הסדרה "דודג' סדרה D5" הוצעה בגרסאות סדאן, קופה, קבריולה ולימוזינה. הדגם היה זמין בשני בסיסי גלגלים, 3,353 מ"מ עבור מכונית הסדאן עם שבעה מושבים, ודגמי לימוזינה וקבריולה עם חמישה מושבים, ו -2,921 מ"מ לכל הגרסאות האחרות.
המכוניות הועברו ללקוח גם באמצעות שלדה חשופה, כלומר ללא עבודות גוף, כך שהקונה יוכל להשלים אותן.
"דודג' סדרה D5" יצא מהייצור באוקטובר 1937.
דודג' סדרה D8
דודג' סדרה D8 (באנגלית : Dodge Serie D8) - היא מכונית משפחתית אשר נבנתה במספר תצורות כולל תצורה של אמבולנס, מתוצרת חטיבת דודג' בקונצרן המכוניות האמריקאי קרייזלר אשר יוצרה בארצות הברית במספר תצורות בין השנים 1938–1937
היסטוריה.